Tilbudsgivers erklæring om underretning af medarbejdere om behandling af personoplysninger i forbindelse med Miljøstyrelsens annoncering vedr. kontrakt om Eksternt kvalitetstjek af Miljøstyrelsens faglige miljø- og sundhedsvurderinger af ansøgninger om dispensationer til pesticider

# Information til tilbudsgiveren

Som led i denne annoncering forventer Ordregiver at modtage personoplysninger fra tilbudsgiverne. Dette skyldes navnlig, at Tilbudsgiver som led i tilbudsafgivelsen skal indsende CV’er, jf. annonceringsbetingelsernes pkt. 4.3.

Dette dokument har til formål at sikre, at personer, om hvem Ordregiver behandler oplysninger, modtager underretning herom. En sådan underretningsforpligtelse følger af databeskyttelsesforordningens[[1]](#footnote-2) regler. For at sikre opfyldelse af denne forpligtelse bedes tilbudsgiveren gøre følgende:

* Meddele samtlige personer, hvis personoplysninger[[2]](#footnote-3) indgår i tilbudsmaterialet, oplysningerne i afsnit 2 (benævnt ”Underretning om behandling af personoplysninger”).
* Udfylde alle felter nedenfor, der er markeret med blåt.
* Underskrive erklæringen i afsnit 3 (benævnt ”Erklæring om underretning om behandling af personoplysninger”).
* Vedlægge det udfyldte og underskrevne dokument til tilbudsmaterialet.

# Underretning om behandling af personoplysninger i forbindelse med annoncering

I forbindelse med [indsæt navn på tilbudsgiver] (herefter Tilbudsgiver) afgivelse af tilbud i [indsæt titel på anskaffelsen/udbuddet] vil Ordregiver modtage en række oplysninger om dig. Det drejer sig om almindelige, ikke-følsomme personoplysninger om referencer fra dine tidligere og nuværende arbejdsforhold, kompetencer samt øvrige forhold beskrevet i dit CV.

Ordregiver er efter modtagelsen af personoplysninger i forbindelse med anskaffelsen dataansvarlig efter databeskyttelsesforordningen.

Formålet med behandlingen af oplysninger om dig er, at bedømme, hvilken tilbudsgiver den annoncerede kontrakt skal tildeles.

Ordregiver behandler alene oplysninger om dig, som Tilbudsgiver har indsendt i forbindelse med afgivelsen af tilbuddet.

Ordregivers behandling af dine oplysninger sker med hjemmel i udbudsloven[[3]](#footnote-4) samt databeskyttelsesforordningens artikel 6, stk. 1, litra c og e, om henholdsvis behandling, der er nødvendig for at overholde en retlig forpligtelse, som påhviler den dataansvarlige, samt behandling, der er nødvendig af hensyn til udførelse af en opgave i samfundets interesse eller som henhører under offentlig myndighedsudøvelse, som Ordregiver er pålagt.

Ordregiver kan overføre dine oplysninger til Ordregivers rådgivere, f.eks. i forbindelse med juridisk bistand og/eller bistand til tilbudsevalueringen, eller til databehandlere, ligesom Ordregiver kan videregive dine oplysninger til klagemyndigheder.

Ordregiver behandler dine oplysninger i op til 5 år, indtil de arkiveres eller kasseres efter reglerne i arkivloven[[4]](#footnote-5), dog som minimum så længe oplysningerne er nødvendige for anskaffelsesprocessen, herunder indtil processen er afsluttet og fristen for indgivelse af klage til klagemyndighederne er overskredet.

*Dine rettigheder*

Du har efter databeskyttelsesforordningens artikel 15 som udgangspunkt ret til indsigt i såvel Tilbudsgivers såvel som Ordregivers behandling af dine oplysninger. Det betyder, at du kan anmode os om informationer om behandlingen af dine oplysninger.

Du har ret til at få berigtiget personoplysninger, der viser sig urigtige, vildledende eller på lignende måde ufuldstændige, jf. databeskyttelsesforordningens artikel 16. Derudover har du i visse tilfælde ret til at få slettet oplysninger eller begrænset behandling af oplysninger, herunder hvis oplysningerne viser sig urigtige eller på lignende måde er behandlet i strid med lov. Dette fremgår af databeskyttelsesforordningens artikel 17 og 18.

Du har efter databeskyttelsesforordningens artikel 21 endvidere ret til at gøre indsigelse mod behandlingen af dine oplysninger. Dvs. du har ret til at gøre indsigelse imod, at Tilbudsgiver fremsender dine oplysninger til Ordregiver, samt at Ordregiver efter tilbudsmodtagelse behandler dine oplysninger som et led i anskaffelsesforretningen og evt. senere kontraktindgåelse med Tilbudsgiver. Henholdsvis Tilbudsgiver og Ordregiver vil i givet fald hver især træffe afgørelse om, hvorvidt din indsigelse er berettiget. Hvis dette er tilfældet, må Ordregiver ikke længere behandle de pågældende oplysninger.

Hvis du efter at Ordregiver har modtaget tilbuddet, ønsker at gøre brug af dine rettigheder efter databeskyttelsesforordningen, skal du rette henvendelse til Ordregiver, Tolderlundsvej 5, 5000 Odense C, +45 72 54 40 00, mst@mst.dk og CVR-nr. 25 79 83 76.

I medfør af databeskyttelsesforordningen er offentlige myndigheder forpligtet til at have en databeskyttelsesrådgiver, som du også kan rette henvendelse til, hvis du har spørgsmål til Ordregivers behandling af dine personoplysninger. Databeskyttelsesrådgiveren for Ordregiver er Kasia Fuglsang Falkengaard Torian, dpo@mfvm.dk.

*Klage*

Du kan klage over vores behandling af dine oplysninger til Datatilsynet. Du kan kontakte Datatilsynet fra din digitale postkasse på [www.borger.dk](file:///C%3A%5CNRPortbl%5CActive%5CNRY%5Cwww.borger.dk), ved almindelig e-mail til [dt@datatilsynet.dk](file:///C%3A%5CNRPortbl%5CActive%5CNRY%5Cdt%40datatilsynet.dk%C2%A0)eller med almindelig post til Datatilsynet, Borgergade 28, 5., 1300 København K.

*Love og regler*

Du kan finde reglerne om behandling af personoplysninger i Europa-Parlamentets og Rådets forordning (EU) 2016/679 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) på [www.eur-lex.europa.eu](http://eur-lex.europa.eu/legal-content/DA/TXT/PDF/?uri=CELEX:32016R0679&from=DA). Du kan finde de danske supplerende bestemmelser til databeskyttelsesforordningen i lov nr. 502 af 23. maj 2018 om supplerende bestemmelser til forordning om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (databeskyttelsesloven) på [www.retsinformation.dk](https://www.retsinformation.dk/Forms/R0710.aspx?id=201319).

# Erklæring om underretning om behandling af personoplysninger i forbindelse med udbud

Navn på Tilbudsgiver: [indsæt virksomhedsnavn og cvr.nr på Tilbudsgiver]

Ved min underskrift erklærer jeg, at jeg har meddelt samtlige personer, hvis personoplysninger indgår i tilbudsmaterialet, oplysningerne i afsnit 2 (benævnt ”Underretning om behandling af personoplysninger i forbindelse med udbud”).

Dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift

Navn på underskriver (med blokbogstaver)

1. Europa-Parlamentets og Rådets forordning (EU) 2016/679 om beskyttelse af fysiske personer i forbindelse med behandling af

personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om

databeskyttelse) [↑](#footnote-ref-2)
2. Jf. artikel 4, nr. 1, i databeskyttelsesforordningen [↑](#footnote-ref-3)
3. Lov nr. 1564 af 15. december 2015 med senere ændringer. [↑](#footnote-ref-4)
4. Lovbekendtgørelse nr. 1201 af 28. september 2016 af arkivloven som ændret ved lov nr. 503 af 23. maj 2018 [↑](#footnote-ref-5)